钦定古今图书集成/明伦汇编/氏族典/第229卷 > 杨昭俭
## 钦定古今图书集成/明伦汇编/氏族典/第229卷 > 杨昭俭

按《宋史杨昭俭传》：“昭俭字仲宝，京兆长安人。曾祖嗣
复，唐吏部尚书。祖授，唐刑部尚书。父景，梁左谏议大
夫。昭俭少敏俊，后唐长兴中登进士第，解褐成德军
节度推官，历镇、魏掌书记，拜左拾遗，迁殿中侍御史。
天福初，改礼部员外郎。周世宗爱其才，召入翰林为
学士，岁馀，改御史中丞。开宝二年，为太子詹事，以眼”
疾求退。六年，以工部尚书致仕。太宗即位，就加礼部
尚书。太平兴国二年，卒。